પીઆઈ જગદીશ શર્માના જણાવ્યા મુજબ, મોનુ ઝા નામના શખ્સે પહેલા પત્ની (ઉ.વ.30)ને તમંચા વડે ગોળી મારી હતી. ત્યારબાદ તેણે પાંચ વર્ષની અને છ માસની બે પુત્રીઓ પર ચાકુ વડે હુમલો કર્યો હતો. છ માસની પુત્રી ગંભીર રીતે ઘવાતા તેનું ગ્વાલિયર ખાતે હોસ્પિટલમાં સારવાર દરમિયાન મોત થયું હતું. મોનુએ તેની પત્ની પાસે દારૂ પીવા પૈસા માગ્યા હતા જે આપવા પત્નીએ ઈનકાર કરતા તેના પર તમંચા વડે ફાયરિંગ કર્યું હતું. ફાયરિંગનો અવાજ સાંભળી મોનુના પિતા ગ્યાન સિંહ રૂમમાં દોડી આવ્યા હતા.